สาวดวงเฮงมาตรวจงานเมืองกาญจน์ ซื้อลอตเตอรี่ ถูกที่ 1 รับ 6 ล้าน
เมืองกาญจน์ ตลาดเรดซิตี้ ที่ดังจากหวย 30 ล้านที่ยังฟ้องร้องกัน คราวนี้มีคนถูกรางวัลที่ 1 อีก 3 ราย โดยมีเพียงผู้จัดการสาวบริษัทเหล้า ที่เดินทางมาลงบันทึกประจำวัน หลังมาตรวจงานที่เมืองกาญจน์แล้วซื้อลอตเตอรี่ ขณะที่อีกรายเป็นลูกจ้างโรงงานลูกชิ้น ก็สุดเฮง 1 ใบ มีเพียงนายจ้างที่โพสต์แสดงความยินดี ส่วนอีกรายยังเก็บตัวเงียบเมื่อเวลา 13.30 น. วันที่ 18 ม.ค.63 ผู้สื่อข่าวได้เดินทางไปที่ สภ.เมืองกาญจนบุรี เพื่อตรวจสอบข้อมูลการลงบันทึกประจำวันผู้โชคดีที่ถูกสลากลอตเตอรี่รางวัลที่ 1 พบว่า เมื่อเวลา 16.39 น. วันที่ 17 ม.ค.63 พ.ต.ต.สมบุญ ภัทรวงษ์วิเศษ สารวัตร (สอบสวน) สภ.เมืองกาญจนบุรี ได้รับแจ้งจาก นางสาวตู๋ (เจ้าตัวขอปกปิดชื่อสกุล) อายุ 42 ปี อาชีพพนักงานบริษัท อยู่ อำเภอสรรคบุรี จังหวัดชัยนาท เดินทางมายัง สภ.เมืองกาญจนบุรี พร้อมลอตเตอรี่ หมายเลข 491774 จำนวน 1 ใบ เพื่อมาลงบันทึกประจำวันว่าถูกรางวัลที่ 1 ประจำงวดวันที่ 17 ม.ค.63ต่อมาเวลา 14.14 น. ผู้สื่อข่าวได้สอบถาม นางสาวแอม (นามสมมติ) เพื่อนของ นางสาวตู๋ เปิดเผยว่า นางสาวตู่ เป็นเจ้านายที่ทำงาน เป็นหัวหน้าฝ่ายส่งเสริมการขายของบริษัทสุรายี่ห้อดัง ดูแลพนักงานส่งเสริมการขายหลายจังหวัด โดยเมื่อมาตรวจงานที่กาญจนบุรีจะมาพักกับตน เมื่อวาน (17 ม.ค.63) ตอนสายๆ ได้ซื้อลอตเตอรี่ 774 ที่แผงขายที่ตลาดเรดซิตี้ เขตเทศบาลเมืองกาญจนบุรี โดยเหลือแค่ 1 ใบจึงซื้อมา และตอนเย็นเมื่อฟังการออกสลาก พบว่าถูกรางวัลที่ 1 จึงไปลงบันทึกประจำวัน จากนั้นเดินทางไปทำงานที่จังหวัดอื่นต่อผู้สื่อข่าวจึงติดต่อโทรศัพท์เพื่อพูดคุยกับ นางสาวตู๋ ได้รับการเปิดเผยว่า ไม่อยากให้เป็นข่าว และไม่อนุญาตให้เผยแพร่ภาพตนเอง เพราะตอนนี้เกิดปัญหามีคนโทรมาทั้งแสดงความยินดีและบางรายก็โทรขอยืมเงินจำนวนมาก โดยเงินรางวัลตนจะนำไปซื้อบ้านและซื้อที่นาของตาคืน บางส่วนจะแบ่งให้พ่อแม่และพี่น้อง ที่เหลือเก็บไว้ใช้ส่วนตัว แต่ตอนนี้ชีวิตเริ่มมีคนติดต่อเข้ามาเยอะ ไม่อยากเป็นข่าว และตนก็ไม่อนุญาตให้เผยแพร่ภาพของตนเอง เพราะไม่เป็นผลดีต่อตัวเองขณะเดียวกัน นายสาเรศ คชมนต์ อายุ 52 ปี ลูกจ้างร้านขายลูกชิ้นเจ้าดังในจังหวัดกาญจนบุรี เป็นอีกรายที่ดวงเฮง ถูกสลากกินแบ่งรัฐบาล รางวัลที่ 1 จำนวน 1 ใบ รับเงินรางวัล 6 ล้านบาท หลังถูกรางวัลเจ้าตัวยังคงเก็บตัวเงียบ โดย เค ลูกชิ้นซิ่ง ซึ่งเป็นนายจ้าง เจ้าของร้านลูกชิ้น ได้โพสต์ ภาพนายสาเรศ พร้อมสลากที่ถูกรางวัลที่ 1 ลงในเฟซบุ๊กพร้อมข้อความแสดงความยินดี แต่ก็หวั่นว่าอาจจะต้องหาลูกจ้างใหม่ เพราะนายสาเรศ อายุมากแล้ว หลังถูกรางวัลที่ 1 อาจตัดสินใจเลิกทำงาน แล้วไปทำธุรกิจส่วนตัว พร้อมเผยข้อมูลว่า ลูกจ้างคนนี้เป็นคนขยันทำงาน เข้ามาเป็นลูกจ้างที่ร้านได้ประมาณ 1 ปี และมักจะซื้อสลากกินแบ่งรัฐบาลจากกลุ่มแม่ค้าลอตเตอรี่เจ้าดังในตลาดเรดซิตี้ เป็นประจำ เพราะหวังว่าวันหนึ่งอาจจะถูกรางวัลที่ 1 เหมือนอย่างคดีหวย 30 ล้านบ้าง กระทั่งล่าสุดฝันเป็นจริงถูกรางวัลที่ 1 หนึ่งใบ รับเงิน 6 ล้านบาทมีรายงานข่าวว่า สลากลอตเตอรี่ หมายเลข 491774 ที่ถูกนำมาขายที่แผงขายสลากที่ตลาดเรดซิตี้ เป็นสลากเลขชุด 3 ใบ และมีผู้ซื้อแบ่งออกไปรายละ 1 ใบ จึงน่าจะมีคนถูกรางวัลที่ 1 เป็นจำนวน 3 ราย แต่ตอนนี้มาลงบันทึกประจำวันที่ สภ.เมืองกาญจนบุรี แค่นางสาวตู๋รายเดียวเท่านั้น.
เมืองกาญจน์ ตลาดเรดซิตี้ ที่ดังจากหวย 30 ล้านที่ฟ้องร้องกัน คราวนี้มีคนถูกรางวัลที่ 1 อีก 3 ราย โดยมีเพียงผู้จัดการสาวบริษัทเหล้า ที่เดินทางมาลงบันทึกประจำวัน หลังมาตรวจงานที่เมืองกาญจน์
ถูกหวย,ข่าวเด่น,ถูกรางวัลที่1,ตรวจหวย,รางวัลที่1,ตลาดซิตี้,หวย